pythainlp/thai-wiki-dataset-v4 huggingface dataset:
วัดพระธาตุหนองบัว

วัดพระธาตุหนองบัว หรือ วัดหนองบัว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลในเมือง อำเภอเมืองอุบลราชธานี จังหวัดอุบลราชธานี มีพื้นที่ทั้งหมด 50 ไร่ 1 งาน 19 ตารางวา
วัดพระธาตุหนองบัวสร้างเมื่อ พ.ศ. 2498 โดย นายฟอง สิทธิธรรม อดีตรัฐมนตรีกระทรวงเกษตรและสหกรณ์ซึ่งเป็นชาวอุบลราชธานี ได้สร้างวัดขึ้นในที่นาของท่าน เพื่อให้เป็นที่ปฏิบัติธรรมฝ่ายวิปัสนาธุระของท่านพระอาจารย์ดี พระญาณวิศิษฏ์สมิทธิวีราจารย์ (สิงห์ ขนฺตยาคโม) มีเนื้อที่ทั้งหมด 50 ไร่เศษ เป็นวัดที่สร้างขึ้นในวาระมงคลกึ่งพุทธกาล พุทธศตวรรษ 2500 โดยกำหนดสร้างขณะที่นายฟอง สิทธิธรรมถูกคุมขังอยู่ในเรือนจำกลางจังหวัดอุบลราชธานี ด้วยข้อกล่าวหาว่าเป็นกบฏภายใน ผู้ทำหน้าที่ติดต่อขอที่ดินสร้างวัดประกอบด้วย นายทองพูน ยุวมิตร และ นายอุ่น ไวยหงษ์ เป็นผู้นำ ได้พาคณะเดินทางไปหานายฟองที่เรือนจำกลางจังหวัดอุบลราชธานี นาpฟองยินดีที่จะถวายที่ดินแปลงนี้ให้วัดแม้จะถูกกักขังอยู่ในเรือนจำ
เสนาสนะสมัยแรกมีไม่มาก ประกอบด้วยศาลาโรงธรรมและกุฏิชั่วคราว 5 หลัง แต่ละหลังมุงหญ้ากั้นฝาขัดแตะ ปูพื้นกระดานเฉพาะศาลาโรงธรรม หลังคามุงด้วยสังกะสี แต่ปัจจุบันได้รื้อไปหมดแล้ว เสนาสนะที่สำคัญ คือ "พระบรมธาตุเจดีย์ศรีพระมหาโพธิ์" หรือที่ชาวอุบลเรียกกันว่า "พระธาตุหนองบัว" สร้างเมื่อ พ.ศ. 2500 รอบองค์พระธาตุเป็นกำแพงแก้ว ซึ่งทั้ง 4 มุม ของกำแพงแก้ว ได้ประดิษฐานพระเจดีย์ขนาดเล็กอีก 4 องค์ ภายในองค์พระธาตุประดิษฐานพระบรมสารีริกธาตุซึ่งบรรจุไว้ในสถูปลงรักปิดทองศิลปะอินเดียแบบปาละ คือ เป็นสถูปทรงสี่เหลี่ยมสลักลายเรื่องพระเจ้า 500 ชาติ อยู่ในกรอบสี่เหลี่ยมเรียงเป็นแถวคั่นแถวด้วยลายกลีบบัว อุโบสถเป็นอาคารตรีมุข คือ มีหลังคายื่นออกไปเป็นสามด้าน หลังคารูปร่างโค้งมน มีระเบียงพาไลโดยรอบตกแต่งด้วยลวดลาย ศาลาการเปรียญกาญจนาภิเษก กุฏิที่สร้างแบบถาวรอีก 10 กว่าหลัง และสถานที่พยาบาลประจำ (อนามัย)
วัดคูเต่า

วัดคูเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ทอม อำเภอบางกล่ำ จังหวัดสงขลา มีเนื้อที่ตั้งวัด 15 ไร่ 3 งาน 13 ตารางวา มีที่ธรณีสงฆ์ 1 แปลง เนื้อที่ 16 ไร่ 3 งาน 47 ตารางวา
ประวัติ.
วัดคูเต่าตั้งขึ้นประมาณ พ.ศ. 2299 สร้างมาตั้งแต่สมัยอยุธยาโดยพระอุปัชฌาย์แก้ว ในที่ดินเป็นของนายสร้าง (ไม่ทราบนามสกุล) ซึ่งเป็นชาวจีน เดิมอยู่ที่บ้านหนองหิน ตำบลแม่ทอม ซึ่งปัจจุบันยังมีป่าช้าหนองหินเหลือเป็นหลักฐานอยู่ เนื่องจากรอบ ๆ บริเวณที่ตั้งวัดเดิมเป็นที่ลุ่ม และเป็นที่อาศัยของเต่าเป็นจำนวนมากชาวบ้านจึงเรียกกันว่า วัดสระเต่า ต่อมามีชาวจีนเข้ามาอยู่อาศัยอยู่บริเวณสองฟากของคลองอู่ตะเภามากขึ้น จนบริเวณริมน้ำเกิดเป็นหมู่บ้านขึ้น ที่ตั้งเดิมก็สัญจรไม่สะดวกจึงได้ย้ายวัดมา ณ ที่ตั้งปัจจุบัน 
เหตุที่ใช้ชื่อว่า "วัดคูเต่า" เพราะชาวจีนได้เข้ามาทำมาหากินกันมาก ทำสวนส้มจุกกันมาก ชาวบ้านจึงร่วมกันขุดคูขึ้นทางทิศเหนือของวัดที่เชื่อมติดกับลำคลองและขุดยาวไปทางทิศตะวันตก พอให้เรือเล็กแล่นผ่านไปมาได้ในฤดูฝน บริเวณคูนี้มีเต่าอยู่มาก จึงได้เรียกวัดว่า "วัดคูเต่า" วัดคูเต่าได้รับพระราชทานวิสุงคามสีมาเมื่อ พ.ศ. 2433 เขตวิสุงคามสีมา กว้าง 19 เมตร ยาว 32 เมตร ผูกพัทธสีมาประมาณ พ.ศ. 2434
อาคารเสนาสนะ.
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 14 เมตร โครงสร้างก่ออิฐถือปูนและล้อมรอบด้วยกำแพงแก้ว มีเจดีย์ทั้ง 4 มุมกำแพง องค์เจดีย์กว้างและยาวองค์ละ 2 เมตร สูง 7 เมตร มีซุ้มประตู 3 ประตู โดยที่ซุ้มประตูก่ออิฐถือปูนขาว ยอดเป็นจัตุรมุขแกะลายกนกและซุ้มสีมาลายกระหนก หน้าบันเป็นรูปพระอินทร์ทรงช้างเอราวัณ พระพรหมทรงหงส์ มีลายกนกและรูปสัตว์ประกอบ ภายในอุโบสถมีจิตรกรรมฝาผนังเล่าเรื่องประวัติพระเวสสันดรชาดก เขียนโดยช่างพื้นบ้านภาคใต้ ประดิษฐานพระประธานหล่อด้วยสัมฤทธิ์ปางสมาธิ อุโบสถวัดคูเต่าได้รับการขึ้นทะเบียนจากกรมศิลปากรณ์ โดยได้มีการปฏิสังขรณ์ใหม่เมื่อ พ.ศ. 2538 
ศาลาการเปรียญเป็นอาคารที่มีลักษณะเป็นโถงยกพื้น หลังคากระเบื้องพื้นบ้านแบบเกาะยอ หน้าบันประดับด้วยลายปูนปั้นสวยงาม เป็นอาคารโรงเรียนสอนปริยัติธรรมแห่งแรกของอำเภอหาดใหญ่ ศาลาที่กล่าวมานี้มี 2 หลัง และมีกุฏิโบราณ 3 หลัง
สุดยอดมือสังหารอวตารมาต่างโลก

สุดยอดมือสังหารอวตารมาต่างโลก (; โรมาจิ: "Sekai Saikō no Ansatsusha, Isekai Kizoku ni Tensei suru") เป็นซีรีส์ไลต์โนเวลญี่ปุ่นเขียนโดยรูอิ สึกิโยะ และวาดภาพประกอบโดยเรอา เริ่มเผยแพร่ออนไลน์ในเดือนกรกฎาคม พ.ศ. 2561 ทางเว็บไซต์นิยายสร้างโดยผู้ใช้ โชเซ็ตสึกะ นิ นาโร ภายหลังสำนักพิมพ์คาโดกาวะโชเต็งได้ลิขสิทธิ์ตีพิมพ์เป็นหนังสือในเครือคาโดกาวะสนีกเกอร์บุงโกะ ตั้งแต่เดือนกุมภาพันธ์ พ.ศ. 2562 ปัจจุบันวางจำหน่ายถึงเล่มที่ 7
ซีรีส์มังงะดัดแปลงวาดภาพโดยฮามาโอะ ซูเมรางิ เผยแพร่ออนไลน์ผ่านเว็บไซต์"ยังเอชอัพ"ของสำนักพิมพ์คาโดกาวะโชเต็งตั้งแต่เดือนมกราคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอซิลเวอร์ลิงก์และสตูดิโอพาเล็ต ออกอากาศตั้งแต่เดือนตุลาคมถึงธันวาคม พ.ศ. 2564
ให้เสียงโดย: Kenji Akabane
ให้เสียงโดย: Reina Ueda
ให้เสียงโดย: Yūki Takada
ให้เสียงโดย: Shino Shimoji
ให้เสียงโดย: Toshiyuki Morikawa
ให้เสียงโดย: Chiaki Takahashi
ให้เสียงโดย: Yukari Tamura
ให้เสียงโดย: Junpei Morita
วัดน้ำลัดวังซาง

วัดน้ำลัดวังซาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลริมกก อำเภอเมืองเชียงราย จังหวัดเชียงราย ปัจจุบันมี พระครูอาทรรัตนานุรักษ์ วชิรปญโญ จิตติศรี เป็นเจ้าอาวาส ภายในวัดมีพระธาตวังซาง เป็นปูชนียสถานที่สำคัญ
วัดน้ำลัดวังซาง หรือ วัดน้ำลัด เริ่มแรกตั้งเป็นสำนักสงฆ์ เดิมชื่อ วัดกิ่งแก้ว เนื่องจากคณะศรัทธาที่ได้ร่วมบูรณะปฏิสังขรณ์วัดในยุคแรกเป็นคณะศรัทธาจากวัดพระแก้ว จากนั้นกระทรวงศึกษาธิการประกาศยกสถานะจาก สำนักสงฆ์วัดกิ่งแก้ว มาเป็น "วัดน้ำลัดวังซาง" เมื่อวันที่ 29 มิถุนายน พ.ศ. 2527
พระประธานของวัดพบเมื่อวันที่ 1 พฤษภาคม พ.ศ. 2523 โดยนายจันทร์ ณ เชียงใหม่ และนายสนิท คำมูล ได้จับปลาในแม่น้ำกก เลยสะพานแม่ฟ้าหลวงในปัจจุบัน ตาข่ายไปติดกับเศียรพระพุทธรูปเข้า แต่ไม่สามารถนำขึ้นมาได้ จึงได้อาราธนาพิธีอัญเชิญ ลักษณะเศียรพระพุทธรูปมีลักษณะศิลปะล้านนาปางมารวิชัย แบบเชียงแสนหนึ่ง ล่วงเลยมาสิบปี ประชาชนจึงได้สร้างองค์พระหน้าตักกว้าง 9 ศอก เพื่อรองรับเศียรพระ ทำพิธีพุทธภิเษกเมื่อวันที่ 22 กุมภาพันธ์ พ.ศ. 2534
วัดสุรชายาราม

วัดสุรชายาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งแม่น้ำแม่กลองฝั่งตะวันตก ในตำบลหลุมดิน อำเภอเมืองราชบุรี จังหวัดราชบุรี
ประวัติ.
วัดสุรชายารามาคงสร้างมาแต่สมัยกรุงศรีอยุธยาเป็นราชธานีหรือก่อนหน้านั้น เดิมชื่อว่า วัดหลุมดิน สันนิษฐานว่าเหตุเพราะวัดนี้ตั้งอยู่ปากคลองหลุมดิน พื้นที่ที่ตั้งวัดมีดินดีเหมาะแก่การขุดเอาไปทำเครื่องปั้นดินเผา อยู่ตรงข้ามกับวัดโคกหม้อซึ่งเป็นที่ผลิตเครื่องปั้นดินเผา
จนสมัยพระบาทสมเด็จพระจุลจอมเกล้าเจ้าอยู่หัว ท่านผู้หญิงอิ่ม บุนนาค ภริยาของเจ้าพระยาสุรวงษ์ไวยวัฒน์ (วร บุนนาค) สมุหพระกลาโหมในสมัยรัชกาลที่ 5 ได้มาพบวัดหลุมดินอยู่ในสภาพวัดร้างเหลือแต่ฐานอิฐ สภาพไม่สามารถบูรณะได้ จึงสร้างพระอุโบสถขึ้นใหม่ ห่างจากพระอุโบสถหลังเดิมประมาณ 30 วา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานวิสุงคามสีมาให้เมื่อวันที่ 23 กรกฎาคม พ.ศ. 2427 และพระราชทานนามใหม่ว่า "วัดสุรชายาราม" และโปรดเกล้าฯ ให้ยกฐานะเป็นพระอารามหลวงชั้นตรีชนิดสามัญ เมื่อวันที่ 4 ธันวาคม พ.ศ. 2427 
อาคารเสนาสนะ.
พระอุโบสถก่ออิฐถือปูน สร้างขึ้นเมื่อ พ.ศ. 2509 มีหลังคาเครื่องไม้มุงกระเบื้อง มีชายคาปีกนกคลุมทั้ง 4 ด้าน ไม่มีช่อฟ้าใบระกาหางหงส์ ในบริเวณพัทธสีมาเดิม ภายในพระอุโบสถประดิษฐานพระประธานประทับนั่งขัดสมาธิเพชร ปางสมาธิ มีพระอัครสาวกยืนพนมมืออยู่ข้างซ้ายและขวาด้านละ 1 องค์ พระพุทธรูปสำริดประทับยืนปางห้ามสมุทร 1 องค์ และปางห้ามพระแก่นจันทร์ 1 องค์ พุทธศิลป์แบบพระราชนิยมสมัยรัชกาลที่ 3 ผนังของพระอุโบสถด้านในแต่เดิมเรียบ ปัจจุบันมีการวาดภาพจิตรกรรมฝาผนัง 
ภายนอกพระอุโบสถล้อมรอบด้วยกำแพงแก้ว มีพระเจดีย์ เป็นเจดีย์ก่ออิฐถือปูนทรงระฆังกลมตั้งอยู่ภายนอกกำแพงแก้ว เป็นเจดีย์มุม 2 องค์ ท่านผู้หญิงอิ่ม บุนนาค สร้างขึ้นไว้ ส่วนด้านทิศใต้ของพระอุโบสถนอกเขตกำแพงแก้ว มีเจดีย์ก่ออิฐถือปูนทรงระฆังกลมซึ่งเจ้าคุณพระประยุรวงศ์ (เจ้าคุณจอมมารดาแพ ในรัชกาลที่ 5) สร้างไว้ และอัญเชิญพระสรีรังคารของพระเจ้าบรมวงศ์เธอ กรมขุนสุพรรณภาควดีและเจ้าคุณประยูรวงศ์ (เจ้าจอมมารดาแพ บุนนาค) มาบรรจุไว้ในพระเจดีย์องค์นี้ พระปรางค์ของวัดตั้งอยู่ด้านหลังพระอุโบสถคู่กับพระเจดีย์ย่อมุมไม้สิบสอง ลักษณะรูปแบบเป็นพระปรางค์สมัยรัตนโกสินทร์ ก่ออิฐถือปูน รูปสี่เหลี่ยมจัตุรัสมีซุ้มเรือนแก้วทั้ง 4 ด้าน ศาลาการเปรียญสร้างเมื่อ พ.ศ. 2471 เป็นอาคารทรงไทยยกพื้นสูงสร้างด้วยไม้ทั้งหลัง ภายในศาลาบริเวณไม้คอสองมีภาพจิตรกรรมฝีมือช่างสมัยรัตนโกสินทร์เป็นภาพพุทธประวัติ
อาสนวิหารซัยยิดะตุนนิญาตที่แบกแดด

อาสนวิหารซัยยิดะตุนนิญาตที่แบกแดด  เป็นอาสนวิหารของคริสตจักรซิริแอกคาทอลิกที่แบกแดด ประเทศอิรัก อยู่ห่างจากอาสนวิหารแม่พระแห่งนาเรก 380 เมตร โบสถ์คริสต์แห่งนี้เคยถูกโจมตีใน ค.ศ. 2004 และกลุ่มไอซิสโจมตีอีกครั้งใน ค.ศ. 2010
สโมสรฟุตบอลนครสวรรค์ สี่แคว ซิตี้

สโมสรฟุตบอลนครสวรรค์ สี่แคว ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดนครสวรรค์ ปัจจุบันเล่นในไทยลีก 3 โซนภาคเหนือ
ประวัติ.
สโมสรฟุตบอลสี่แคว ซิตี้ ก่อตั้งเมื่อปี 2562 ในชื่อ สมาคมกีฬาแห่งจังหวัดพิษณุโลก และได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2562 โซนภาคเหนือ และได้ตำแหน่งชนะเลิศโซนภาคเหนือตอนล่าง หลังจากที่สามารถเอาชนะนอร์ทเทิร์น ตาก ยูไนเต็ดได้ 1–2 และเข้าชิงชนะเลิศโซนภาคเหนือกับเชียงราย ล้านนา โดยสามารถเอาชนะด้วยการดวลลูกโทษ ทำให้สมาคมกีฬาแห่งจังหวัดพิษณุโลก ได้ตำแหน่งชนะเลิศโซนภาคเหนือ และได้สิทธิ์เลื่อนชั้นสู่ไทยลีก 4 ฤดูกาล 2563
ต่อมาในช่วงเดือนพฤศจิกายน 2562 สมาคมกีฬาแห่งจังหวัดพิษณุโลก ได้ทำการขายสิทธิ์การทำทีมให้กับสโมสรฟุตบอลสี่แคว สโมสรจากไทยแลนด์ อเมเจอร์ลีกจากจังหวัดนครสวรรค์ และมีการเปลื่ยนชื่อสโมสรจาก สมาคมกีฬาแห่งจังหวัดพิษณุโลก เป็น สี่แคว ซิตี้
และในปี 2563 สมาคมกีฬาฟุตบอลแห่งประเทศไทยฯ ได้มีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563–64 โซนภาคเหนือ
ในปี 2566 สโมสรฟุตบอลสี่แคว ซิตี้ ได้เปลี่ยนชื่อเป็น สโมสรฟุตบอลนครสวรรค์ สี่แคว ซิตี้
 "ณ วันที่ 27 มีนาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
เกาะสิงคโปร์

เกาะสิงคโปร์  หรือ สิงคโปร์แผ่นดินใหญ่  มีชื่อในอดีตว่า ปูเลาอูจง  เป็นเกาะส่วนแผ่นดินใหญ่ของประเทศสิงคโปร์ ซึ่งเป็นส่วนหนึ่งของกลุ่มเกาะมลายู และตั้งอยู่ทางใต้สุดของคาบสมุทรมลายู เกาะนี้มีที่อยู่อาศัยจำนวนมากทั้งในด้านพื้นที่และประชากร เนื่องจากไม่ค่อยมีผู้ตั้งถิ่นฐานในหมู่เกาะเล็กรอบ ๆ เกาะนี้ ใน ค.ศ. 2021 มีประชากรในเกาะนี้ 5,882,440 คน ซึ่งกระจุกอยู่ในเกาะที่มีพื้นที่ ทำให้เป็นเกาะที่มีประชากรมากเป็นอันดับ 20 ของโลก และมีประชากรบนเกาะหนาแน่นมากเป็นอันดับที่ 31 ของโลก
ศัพทมูลวิทยา.
เกาะนี้ถูกกล่าวถึงในบันทึกช่วงแรกเป็นปูเลาอูจง ส่วนบันทึกชาวจีนในคริสต์ศตวรรษที่ 3 กล่าวถึงเกาะนี้ว่า Po Lo Chung (蒲羅中; ผูหลัวจง) ซึ่งเป็นการทับศัพท์จากภาษามลายู นักเดินทางจากช่องแคบมะละกาไปยังทะเลจีนใต้จะต้องผ่านเกาะนี้ จึงทำให้เกิดชื่อนี้ เหมือนกับชื่อเก่าของรัฐยะโฮร์ "อูจงตานะฮ์" มีความหมายว่า "สุดดินแดน" ในขณะที่โอรังเลาต์เรียกบริเวณนี้ว่า ปูเลาอูจง ซึ่งแปลตรงตัวว่า "เกาะปลายสุด" ข้อมูลของชาวยุโรปมักใช้ชื่อ"อูจงตนะฮ์"หรือคำอื่น ๆ ไว้สื่อถึงสิงคโปร์
ภูมิศาสตร์.
เกาะนี้มีความยาวจากตะวันออกไปทางตะวันตก 50 กิโลเมตร และจากเหนือไปใต้ 26 กิโลเมตร ซึ่งมีพื้นที่ชายฝั่ง 193 กิโลเมตร จุดสูงสุดของเกาะคือเนินเขาบูกิตตีมะฮ์ เป็นเนินแกรนิตชนิดหินอัคนีที่มีความสูง 165 เมตร ฝั่งตะวันตกเฉียงเหนือของเกาะเต็มไปด้วยเนินและหุบเขาหินตะกอน ส่วนฝั่งตะวันออกมีแต่พื้นที่ราบและดินทราย มีการถมดินมาตั้งแต่ ค.ศ. 1822 โดยอังกฤษที่ควบคุมเกาะในเวลานั้นและรัฐบาลสิงคโปร์ ทำให้มีพื้นที่เกาะเพิ่มขึ้นจาก ในคริสต์ทศวรรษ 1960 ไปเป็น ในปัจจุบัน
กองรบพิเศษที่ 19

กองรบพิเศษที่ 19 (ส่งทางอากาศ) (อักษรย่อ: 19th SFG (A)) เป็นหนึ่งในสองกองกำลังรักษาดินแดนของหน่วยรบพิเศษกองทัพบกสหรัฐ กองที่ 19—ตามที่เรียกกันในบางครั้ง—ได้รับการออกแบบมาเพื่อกรีธาพลและปฏิบัติภารกิจทั้งเก้า ได้แก่ การสงครามนอกแบบ, การป้องกันภายในให้กับมิตรประเทศ, การปฏิบัติภารกิจโดยตรง, การปราบปรามการก่อกบฏ, การลาดตระเวนพิเศษ, การต่อต้านการก่อการร้าย, ยุทธการทางข้อมูลข่าวสาร, การต่อต้านการแพร่ขยายอาวุธอานุภาพทำลายล้างสูง และการสนับสนุนกองกำลังรักษาความมั่นคง โดยมีกองบัญชาการตั้งอยู่ในเดรเปอร์ รัฐยูทาห์ ซึ่งมีกองทหารในรัฐวอชิงตัน, รัฐเวสต์เวอร์จิเนีย, รัฐโอไฮโอ, รัฐโรดไอแลนด์, รัฐโคโลราโด, รัฐแคลิฟอร์เนีย และรัฐเท็กซัส กองรบพิเศษที่ 19 (ส่งทางอากาศ) แบ่งส่วนความรับผิดชอบทั่วเอเชียตะวันตกเฉียงใต้กับกองรบพิเศษที่ 5 (ส่งทางอากาศ) และแปซิฟิกกับกองรบพิเศษที่ 1 (ส่งทางอากาศ) ทั้งนี้ กองร้อยเอ กองพันที่ 2 เป็นหนึ่งในหลายกองกำลังรักษาดินแดนที่มีรากฐานมาจากอาณานิคม
ประวัติ.
หน่วยแหล่งกำเนิดได้รับการจัดตั้งขึ้นเมื่อวันที่ 5 กรกฎาคม ค.ศ. 1942 ในกองทัพบกสหรัฐในฐานะกองร้อยที่ 1 กองพันที่ 1 กรมที่สาม กองกำลังประจำการพิเศษที่หนึ่ง ซึ่งเป็นองค์การผสมระหว่างแคนาดาและอเมริกัน หน่วยนี้ได้เคลื่อนพลเมื่อวันที่ 9 กรกฎาคม ค.ศ. 1942 ที่ป้อมวิลเลียม เฮนรี แฮร์ริสัน รัฐมอนแทนา จากนั้นจึงปลดประจำการเมื่อวันที่ 6 มกราคม ค.ศ. 1945 ในประเทศฝรั่งเศส
ชาวแฮซอเร

แฮซอเร  เป็นกลุ่มชาติพันธุ์ที่พูดภาษาเปอร์เซีย ซึ่งส่วนใหญ่อาศัยอยู่ในภูมิภาคภูเขาของฮะซาระฮ์จาตในภาคกลางของประเทศอัฟกานิสถาน พวกเขาพูดภาษาเปอร์เซียสำเนียงฮาซารากี ซึ่งสามารถเข้าใจร่วมกันกับภาษาดารี หนึ่งในสองภาษาทางการของประเทศ
พวกเขาเป็นกลุ่มชาติพันธุ์ที่จำนวนมากเป็นอันดับ 3 ของประเทศ และยังเป็นชนกลุ่มน้อยที่โดดเด่นในประเทศปากีสถาน ซึ่งมีประชากรระหว่าง 650,000 ถึง 900,000 คน แฮซอเรถือเป็นหนึ่งในกลุ่มชาติพันธุ์ที่ถูกกดขี่มากที่สุดในประเทศอัฟกานิสถาน ซึ่งสืบไปตั้งแต่หลายทศวรรษ
วัดท่าพุราษฏร์บำรุง

วัดท่าพุราษฏร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลด่านมะขามเตี้ย อำเภอด่านมะขามเตี้ย จังหวัดกาญจนบุรี
วัดท่าพุราษฏร์บำรุงตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 20 พฤษภาคม พ.ศ. 2548 ต่อมาในสมัยพระครูปลัด ประสิทธิ์ รตินฺธโร ดำรงตำแหน่งเป็นเจ้าอาวาส ท่านมีความประสงค์จัดตั้งศูนย์สงเคราะห์บำบัดฟื้นฟูสมรรถภาพผู้ติดยาเสพติด จนกระทรวงสาธารณสุขประกาศตั้ง "ศูนย์สงเคราะห์และฟื้นฟูวัดท่าพุราษฏร์บำรุง" เมื่อวันที่ 26 กรกฎาคม พ.ศ. 2555 โดยมีเงื่อนไขว่าให้รับผู้บำบัดยาเสพติดได้ 50 คน จัดให้มีพยาบาลหรือเจ้าหน้าที่ด้านสาธารณสุขอย่างน้อย 1 คน ในการดูแลสุขภาพผู้ติดยาเสพติดอย่างน้อยสัปดาห์ละ 5 วัน วันละ อย่างน้อย 2 ชั่วโมง 
ศูนย์สงเคราะห์และฟื้นฟูประกอบด้วยเรือนนอนซึ่งเป็นอาคารชั้นเดียว มีห้องน้ำ 2 ห้อง ผู้ที่บำบัดต้องเสียเงินค่าใช้จ่ายในการบำบัด แต่หากผู้เข้ารับการบำบัดรายใดไม่อยากอยู่ในเรือนนอน ยินยอมบวชเป็นพระสงฆ์จะจำวัดแยกออกจากผู้บำบัด ต่อมา พ.ศ. 2564 มีการร้องเรียนศูนย์ฯ แห่งนี้ว่าไม่ตรงตามหลักเกณฑ์มาตรฐานที่กระทรวงสาธารณสุขกำหนด อีกทั้งเจ้าอาวาสที่เป็นผู้อำนวยการศูนย์มรณภาพ สาธารณสุขจังหวัดจึงสั่งปิดศูนย์
ฮัสกี้หน้าโง่กับอาจารย์เหมียวขาวของเขา

ฮัสกี้หน้าโง่กับอาจารย์เหมียวขาวของเขา  เป็นละครโทรทัศน์จากประเทศจีน ดัดแปลงโดยปรับบางส่วนจากนวนิยายแนวบำเพ็ญเซียนเรื่อง "ฮัสกี้หน้าโง่กับอาจารย์เหมียวขาวของเขา"  โดย โร่วเปาปู้ชือโร่ว  นำแสดงโดย หลัว ยฺหวินซี และ เฉิน เฟย์ยฺหวี่ ละครเรื่องนี้คาดว่าออกอากาศทาง Tencent Video และทาง WeTV Thailand มีทั้งสิ้น 50 ตอน
เรื่องย่อ.
เนื้อเรื่องเกิดในยุคโกลาหลที่โลกมนุษย์กำลังเผชิญการรุกรานของโลกปิศาจจากบริเวณรอยแยกของพิภพ ปรมาจารย์แข็งแกร่งอันดับหนึ่งในโลกหล้า ฉู่หว่านหนิง (หลัว ยฺหวินซี) ไม่เคยลืมปณิธานในการมาร่วมกับชาวโลกเพื่อบำเพ็ญเต๋าและพันธกิจที่จะปกป้องชีวิตบนโลก เขาใช้วิชาเพื่อป้องกันไม่ให้พิภพเกิดรอยแยกและในขณะเดียวกันก็ใช้ความเห็นอกเห็นใจและความรักเพื่อโน้มน้าวจิตใจลูกศิษย์ที่หลงผิดอย่าง โม่หราน (เฉิน เฟย์ยฺหวี่) ให้กลับมาเดินในเส้นทางชอบธรรม ฉู่หว่านหนิงยังได้ถ่ายทอดคุณค่าของการเห็นแก่ส่วนรวมมากกว่าความปรารถนาส่วนตัวแก่โม่หราน สุดท้ายคู่อาจารย์และลูกศิษย์ได้อุทิศชีวิตเพื่อต่อสู้ร่วมกับผู้บำเพ็ญอื่น ๆ เพื่อหยุดแผนการร้ายกาจของฝ่ายอธรรมและปกป้องโลก
งานสร้าง.
ขั้นตอนพรีโปรดักชันและการถ่ายทำ.
วันที่ 6 มกราคม 2020 CD HOME STUDIO ได้ประกาศรวมตัวนักแสดงซีรีส์ รวมถึงข้อมูลทีมงาน ซีรีส์เรื่องนี้ร่วมสร้างโดยบริษัท Tencent Penguin Pictures และ Otters Studio กำกับโดย เหอฉู่เผย, และผู้สร้างโดย Qi Shuai, Ye Fangcang และ Wang Yirong วันที่ 8 มกราคม, มีการเปิดเผยว่าละครได้ถูกส่งให้หน่วยจัดการภาพยนตร์ วิทยุและโทรทัศน์ (ประเทศจีน)
ซีรีส์เริ่มถ่ายทำเมื่อวันที่ 24 เมษายน 2020 ที่ เหิงเตี้ยนเวิร์ลด์สตูดิโอ
การคัดเลือกนักแสดง.
วันที่ 21 มกราคม 2020 มีการประกาศว่า หลัว ยฺหวินซี และ เฉิน เฟย์ยฺหวี่ รับบทนักแสดงนำ
คอนเซ็ปท์และการออกแบบ.
ทีมงานส่วนใหญ่ รวมถึงทีมออกแบบโลเกชั่น Hua Tian, ทีมวิชวลเอ็ฟเฟกท์ TimeAxis, ผู้กำกับทรงผมและแต่งหน้า Zeng Minghui และช่างภาพนิ่ง Li Ruoyu เคยทำงานในละครโรแมนติกแฟนตาซีปี 2018 เรื่อง มธุรสหวานล้ำ สลายเป็นเถ้าราวเกล็ดน้ำค้าง มาก่อน Chen Xin รับหน้าที่ผู้กำกับศิลป์ ในขณะที่ Huang Wei รับผิดชอบออกแบบเครื่องแต่งกาย วันที่ 21 มกราคม 2020 ภาพคอนเซ็ปท์ที่ออกแบบโดย Hua Tian ถูกปล่อยทางเว่ยปั๋วทางการของซีรีส์
การประชาสัมพันธ์.
เกมมือถือโปเยโปโลเย-ฮ่าวอีสิง.
ฮัสกี้หน้าโง่กับอาจารย์เหมียวขาวของเขา มีการออกเป็นส่วนขยายของ เกมมือถือโปเยโปโลเย และปล่อยออกสู่ท้องตลาดในประเทศจีนเมื่อ 15 ก.ค. 64 มีการทำ MV โปรโมตอ้างอิงเนื้อหาจากนิยายพร้อมเพลงประกอบ ได้แก่ เพลง《恨错》(เกลียดคนผิด) ร้องโดย 小千 และเพลง《余生付雪夜》(คืนหิมะที่หนาวเหน็บชั่วชีวิต)
วิเชกราด

วิเชกราด ([ʋǐʃeɡraːd]) เป็นเมืองและเทศบาลในเรปูบลิกาเซิร์ปสกาของประเทศบอสเนียและเฮอร์เซโกวีนา ตั้งอยูที่จุดบรรจบระหว่างแม่น้ำดรีนากับแม่น้ำรซาฟ ใน ค.ศ. 2013 มีประชากร 10,668 คนในเทศบาล ส่วนในตัวเมืองมีประชากร 5,869 คน
เมืองเป็นที่รู้จักจากสิ่งปลูกสร้างสมัยจักรวรรดิออตโตมัน เช่น สะพานเม็คเม็ด-ปาชา ซอกอลอวิช แหล่งมรดกโลกยูเนสโก
ม็อสตาร์

ม็อสตาร์ ([mǒstaːr]) เป็นนครและศูนย์กลางบริหารของรัฐเฮอร์เซโกวีนา-เนเรตวาของสหพันธรัฐบอสเนียและเฮอร์เซโกวีนา ในประเทศบอสเนียและเฮอร์เซโกวีนา
ม็อสตาร์ตั้งอยู่ริมฝั่งแม่น้ำเนเรตวา และมีประชากรมากสุดเป็นอันดับห้าของประเทศ ม็อสตาร์ เป็นชื่อที่ตั้งตามคำเรียกคนดูแลสะพาน ("mostari") ซึ่งในยุคกลางเป็นผู้ดูแลสตารีมอสต์ (สะพานเก่า) ข้ามแม่น้ำเนเรตวา สร้างขึ้นโดยชาวเติร์กออตโตมันในคริสต์ศตวรรษที่ 16 ถือเป็นสถาปัตยกรรมอิสลามชิ้นสำคัญหนึ่งในภูมิภาคบอลข่าน
ช้อง ลื่อ ย่า

ช้อง ลื่อ ย่า (#เปลี่ยนทาง , พ่าเฮ่า: 𖬌𖬤𖬵 𖬘𖬲𖬞 𖬖𖬲𖬤; 15 กันยายน ค.ศ. 1929 – กุมภาพันธ์ ค.ศ. 1971) เป็นผู้นำทางจิตวิญญาณชาวม้งและเป็นผู้ประดิษฐ์พ่าเฮ่า ซึ่งเป็นอักษรกึ่งพยางค์สำหรับการเขียนภาษาม้งและขมุ
เขาถูกลอบสังหารในเดือนกุมภาพันธ์ ค.ศ. 1971 ในสงครามกลางเมืองลาว เขาได้รับการยกย่องเป็น "มารดาแห่งการเขียน"  ของชาวม้ง ทำนองเดียวกันกับซีโควยา ชาวเชอโรกี ทั้งนี้ช้อง ลื่อ ย่าถือเป็นหนึ่งในไม่กี่คนจากสังคมก่อนวัยเรียนที่สามารถประดิษฐ์ระบบการเขียนได้อย่างมีประสิทธิภาพเท่าที่ปรากฏในประวัติศาสตร์
ประวัติ.
ช้อง ลื่อ ย่า เกิดที่หมู่บ้านแห่งหนึ่งขึ้นกับจังหวัดเหงะอาน (ปัจจุบันอยู่ในเขตประเทศเวียดนาม) ใกล้เมืองหนองแฮด (ปัจจุบันอยู่ในแขวงเชียงขวาง ประเทศลาว) เขาเติบโตขึ้นโดยไม่ได้เล่าเรียนการอ่านและเขียน แม้ว่าจะเคยพบเห็นหรือสังเกตระบบการเขียนต่าง ๆ มาบ้างก็ตาม เขาประกอบกิจเป็นชาวนาและช่างสานตะกร้ามาตลอดชีวิต
ต้น ค.ศ. 1959 เขาอ้างว่ามีชายฝาแฝดสองคนสอนการเขียนพ่าเฮ่าแก่เขาในนิมิต โดยสั่งให้เขานำระบบการเขียนนี้ไปเผยแพร่แก่หมู่ชาวม้งและขมุ เขาเชื่อว่ากลุ่มชนใดยอมรับระบบการเขียนนี้ไปจะประสบแต่ความเจริญและรอดพ้นจากอันตรายในช่วงสงครามกลางเมืองลาว เขาได้รับการยกย่องเป็น "ผู้ช่วยให้รอด"  และเริ่มสอนระบบการเขียนนี้ไปพร้อมกับการประกาศข้อความของการไถ่บาปทั่วประเทศลาว ช้อง ลื่อ ย่าถือเป็นหนึ่งในไม่กี่คนจากสังคมก่อนวัยเรียนที่สามารถประดิษฐ์ระบบการเขียนได้อย่างมีประสิทธิภาพเท่าที่ปรากฏในประวัติศาสตร์ เช่นเดียวกับซีโควยา ผู้ประดิษฐ์อักษรชาวเชอโรกี
ช้อง ลื่อ ย่าประสบความสำเร็จในการสอนระบบการเขียนพ่าเฮ่าและตั้งโรงเรียนในหมู่บ้านแห่งหนึ่ง แต่ปรากฏว่าหมู่บ้านนี้กลายเป็นเป้าหมายของกองกำลังคอมมิวนิสต์ เพราะช้องมีความเชื่อมโยงกับนายพล วัง เปา หรือ ว่า ป๋อ  นายทหารชาวม้ง และกองทหารของเขา ต่อมาช้องกลายเป็นผู้ต้องสงสัยในสายตาของชาวม้งที่สนับสนุนรัฐบาลลาว (รวมทั้งนายพลวัง เปา) และชาวม้งที่สนับสนุนคอมมิวนิสต์ปะเทดลาว นายพล วัง เปา เสนอรางวัลแก่ผู้สังหารช้อง ลื่อ ย่า ซึ่งถูกสังหารในเดือนกุมภาพันธ์ ค.ศ. 1971 ขณะช้องเขียนบทประพันธ์อักษรพ่าเฮ่าม้องฉบับสุดท้ายเสร็จ ส่วนฆาตกรที่สังหารช้องได้ พยายามเรียกร้องค่าจ้างจำนวนสามล้านกีบ หรือ 158.96 ดอลลาร์สหรัฐ (ใน ค.ศ. 1974) จากนายพล วัง เปา แต่ภายหลังเขาถูกเจ้าหน้าที่ของไทยสังหารด้วยการปิดตา ใส่กุญแจมือ ก่อนโยนลงแม่น้ำโขง ตามคำสั่งของนายพล วัง เปา
อะวัซทวิสต์ทาวเวอร์

อะวัซทวิสต์ทาวเวอร์  เป็นตึกระฟ้าความสูง 172 เมตรในซาราเยโว เมืองหลวงของประเทศบอสเนียและเฮอร์เซโกวีนา สำนักงานใหญ่ของบริษัทหนังสือพิมพ์ "เดรฟนีอะวัซ" ตึกตั้งอยู่ในย่านมารียีนดวอร์ เขตตอนกลางของนคร อาคารเริ่มสร้างในปี 2006 และเสร็จในปี 2008 ปัจจุบันอาคารนี้เป็นตึกสูงสุดในประเทศและในบรรดาอดีตรัฐยูโกสลาเวีย ในปี 2009 บริษัทสัญชาติเยอรมัน ชูโค คัดเลือกให้อาคารนี้เป็นหนึ่งใน 10 ตึกที่สวยงามที่สุดในโลก
ดินแดนของประเทศรัสเซีย

ดินแดน  เป็นหน่วยองค์ประกอบประเภทหนึ่งของสหพันธรัฐรัสเซีย รัสเซียแบ่งออกเป็น 85 หน่วยองค์ประกอบ ในจำนวนนี้เป็นดินแดน 9 แห่ง แคว้นเป็นหน่วยองค์ประกอบอีกประเภทหนึ่งซึ่งมีลักษณะเทียบเท่ากับดินแดนตามกฎหมาย และความแตกต่างระหว่างหน่วยการเมืองที่เรียกว่า "ดินแดน" กับหน่วยการเมืองที่เรียกว่า "แคว้น" ในรัสเซียเป็นเรื่องของธรรมเนียมดั้งเดิมล้วน ๆ คล้ายกับเครือจักรภพในสหรัฐ ทั้งสองเป็นหน่วยการปกครองที่มีสถานะทางกฎหมายเทียบเท่ากันในรัสเซียโดยมีตัวแทนในสภาสหพันธ์ ในยุคโซเวียต แคว้นปกครองตนเองอาจขึ้นกับสาธารณรัฐหรือดินแดน แต่ไม่ขึ้นกับแคว้น นอกเหนือจากความหมายเฉพาะทางการเมืองการปกครองแล้ว คำทั้งสองมีความหมายทั่วไปที่คล้ายกันมาก (คือหมายถึง "ภูมิภาค" หรือ "พื้นที่") และมักใช้แทนกันได้
แฟ็สตีนาแล็นเต (สะพาน)

แฟ็สตีนาแล็นเต  เป็นสะพานทางเท้าข้ามแม่น้ำมิลยัตสกาในซาราเยโว สะพานมีความยาว 38 เมตร และตรงกลางประดับด้วยรูปวงวนซึ่งสื่อถึงการเดินให้ช้าลงและชื่นชมทิวทัศน์ การออกแบบเชิงแนวคิดของสะพานเป็นผลงานของนักศึกษาสามคนจากสถาบันวิจิตรศิลป์ซาราเยโว ได้แก่ Adnan Alagić, Amila Hrustić และ Bojana Kanlić และเปิดใช้งานในวันที่ 22 สิงหาคม 2012
แคว้นของประเทศรัสเซีย

แคว้น  เป็นหน่วยองค์ประกอบประเภทหนึ่งของสหพันธรัฐรัสเซีย
เปรียบเทียบหน่วยองค์ประกอบประเภทอื่น.
ดินแดน  ซึ่งเป็นหน่วยองค์ประกอบอีกประเภทหนึ่งมีลักษณะเทียบเท่ากับแคว้นตามกฎหมาย และความแตกต่างระหว่างหน่วยการเมืองที่เรียกว่า "แคว้น" กับหน่วยการเมืองที่เรียกว่า "ดินแดน" ในรัสเซียเป็นเรื่องของธรรมเนียมดั้งเดิมเท่านั้น
ยูสมรรค

ยูสมรรค [ยู-สะ-มัก] (ปรากฏสะกดทั้ง Yusmarg และ Yousmarg; แปลว่า 'ทุ่งหญ้าพระเยซู') เป็นฮิลล์สเตชั่นในทางตะวันตกของหุบเขากัศมีร์ในชัมมูและกัศมีร์ ตั้งอยู่ ทางใต้ของศรีนคร เมืองหลวงของรัฐ
คำว่ายูสมรรคมาจากภาษากัศมีร์แปลว่า "ทุ่งหญ้าของพระเยซู" ที่ซึ่งชึ่งชุมชนชาวมุสลิมอะห์มัดดียยะเชื่อว่าพระเยซูเคยเสด็จมายังกัศมีร์และพักอยู่ที่ยูสมรรคเป็นเวลาหนึ่ง หุบเขายูสมรรคมีภูมิอากาศแบบอัลไพน์ ตั้งอยู่ที่ความสูงจากระดับน้ำทะเล 
หากไต่เขาจากศูนย์กลางของยูสมรรคไปเป็นระยะทาง 4 กิโลเมตรจะพบกับทะเลสาบขนาดเล็กที่ชื่อว่า นิลนัค, ซึ่งสวยงามและเป็นสถานที่ท่องเที่ยวในบริเวณ ในฤดูหนาว หุบเขานี้จะปกคลุมด้วยหิมะและเป็นจุดหมายปลายทางหนึ่งสำหรับผู้มาเล่นสกี
กุศลนคร

กุศลนคร (อักษรละติน: Kushalanagar) เป็นนครในอำเภอโกทคู ในรัฐกรณาฏกะ ประเทศอินเดีย ห้อมล้อมด้วยแม่น้ำกาเวรี เป็นเมืองที่มีประชากรมาที่สุดอันดับสามในอำเภอ รองจากมทีเกรี กับ วีรราชเปต และเป็นศูนย์กลางทางการค้าหนึ่งของอำเภอ
นครสหพันธ์ของประเทศรัสเซีย

นครที่มีความสำคัญระดับสหพันธ์  หรือ นครสหพันธ์  ในสหพันธรัฐรัสเซีย คือเมืองที่มีสถานะเป็นทั้งท้องถิ่นที่มีคนอยู่อาศัยและหน่วยองค์ประกอบของสหพันธ์ ในปัจจุบันมีนครสหพันธ์ทั้งหมด 3 นคร ได้แก่ มอสโก เซนต์ปีเตอร์สเบิร์ก และเซวัสโตปอล นครสหพันธ์สองแห่งเป็นเมืองที่ใหญ่ที่สุดในประเทศ กล่าวคือ มอสโกเป็นเมืองหลวงและเซนต์ปีเตอร์สเบิร์กเป็นอดีตเมืองหลวงและเป็นท่าเรือสำคัญในทะเลบอลติก เซวัสโตปอลเป็นนครสหพันธ์แห่งใหม่ล่าสุด ตั้งอยู่ในพื้นที่พิพาทคาบสมุทรไครเมียซึ่งถูกผนวกเข้ากับรัสเซียใน ค.ศ. 2014 แต่ประชาคมระหว่างประเทศส่วนใหญ่รับรองว่าเป็นดินแดนของยูเครน
ทะเลสาบโลนาร์

ทะเลสาบโลนาร์  หรือ หลุมอุกกาบาตโลนาร์ เป็นทะเลสาบน้ำเค็มและแอลคาไลน์ตั้งอยู่ในหมู่บ้านโลนาร์ อำเภอพุลธนา รัฐมหาราษฏระ ประเทศอินเดีย และเป็นแหล่งมรดกทางภูมิศาสตร์แห่งชาติ ทะเลสาบโลนาร์เกิดขึ้นจากอุกกาบาตที่ตกลงมาเกิดเป็นหลุมบนพื้นโลกในสมัยไพลสโตซีน เป็นหนึ่งในสี่หลุมอุกกาบาตที่เกิดจากการพุ่งชนความเร็วสูงพิเศษและชนิดหินบะซอลต์ทั่วโลกที่เป็นที่ค้นพบแล้ว อีกสามแห่งที่เหลืออยู่ในประเทศบราซิลตอนใต้ เส้นผ่านศูนย์กลางเฉลี่ยของทะเลสาบอยู่ที่ ขอบหลุมอุกกาบาตมีเส้นผ่านศูนย์กลางอยู่ที่ โดยเฉลี่ย ทะเลสาบโลนาร์ถือเป็นหลุมจากอุกกาบาตแห่งเดียวที่ค้นพบในเขตเดกกันแทรปส์ พื้นที่หินบะซอลต์ภูเขาไฟของอินเดีย
สถาบันสมิธโซเนียน, กรมสำรวจธรณีวิทยาสหรัฐ, สำนักงานสำรวจธรณีวิทยาแห่งอินเดีย, มหาวิทยาลัยสาคร และฟิซิเคิลรีเสิร์ชแลบอราทอรี (อะห์มดาบาด) ล้วนเคยทำการวิจัยอย่างละเอียดเกี่ยวกับทะเลสาบแห่งนี้ ในปี 2007 มีการค้นพบการตรึงไนโตรเจนภายในทะเลสาบ
ในงานวิจัยปี 2019 ของไอไอทีบอมเบย์พบว่าแร่ธาตุที่พบในน้ำของทะเลสาบมีความใกล้เคียงกันมากกับหินดวงจันทร์ที่นำกลับมาในระหว่างโครงการอะพอลโล ในปี 2020 ทะเลสาบได้รับการคุ้มครองเป็นแหล่งแรมซาร์
นอกจากนี้ บริเวณโดยรอบของทะเลสาบยังเป็นที่ตั้งของศาสนสถานจำนวนหนึ่ง ส่วนใหญ่เป็นซากปรักหักพัง ในบรรดาศาสนสถานมีไทตยสุทันมนเทียร (Daitya Sudan temple) ซึ่งยังคงใช้งานมาจนถึงปัจจุบัน เป็นมนเทียรสร้างขึ้นเพื่อเถลิงเกียรติพระวิษณุซึ่งมีชัยต่ออสูรขื่อ โลนาสูร (Lonasur) สร้างขึ้นด้วยสถาปัตยกรรมฮินดูยุคแรก อายุราวราชวงศ์จาลุกยะ และจัดเป็นมนเทียรระดับเหมัทปันฐิ
เขตปกครองตนเองของประเทศรัสเซีย

เขตปกครองตนเอง  เป็นหน่วยองค์ประกอบประเภทหนึ่งของสหพันธรัฐรัสเซีย และในขณะเดียวกันก็เป็นเขตการปกครองประเภทหนึ่งของหน่วยองค์ประกอบอื่น ๆ ณ ค.ศ. 2014 รัสเซียมีเขตปกครองตนเอง 4 แห่งจาก 85 หน่วยองค์ประกอบ เขตปกครองตนเองชูคอตคาเป็นเขตปกครองตนเองเพียงเขตเดียวที่ไม่ได้ขึ้นกับแคว้นใด ๆ ส่วนเขตปกครองตนเองอีกสามเขตได้แก่ เขตปกครองตนเองเนเนตส์ของแคว้นอาร์ฮันเกลสค์, เขตปกครองตนเองยามาโล-เนเนตส์และเขตปกครองตนเองฮันตี-มันซี–ยูกราของแคว้นตูย์เมน
มัสยิดขาวเชเรฟูดีน

มัสยิดขาวเชเรฟูดีน (Šerefudin's White Mosque) เป็นมัสยิดในวิซอกอ ประเทศบอสเนียและเฮอร์เซโกวีนา ผลงานออกแบบโดยสถาปนิก ซลาตโก อุจลเยน สร้างเสร็จในปี 1980 ในปี 1983 ได้รับรางวัลสถาปัตยกรรมอากา ข่าน คณะกรรมการผู้มอบรางวัลชื่นชมถึงความ "เข้ม" (boldness), สร้างสรรค์ และ "ดีเลิศ" (brilliance) รวมถึงความแปลกใหม่และเป็นตัวเอง (originality) ของงานออกแบบ และในปี 2007 ได้รับการเรียกขานจากบรรดาสถาปนิกจากฮังการีให้เป็นหนึ่งในศาสนสถานที่ออกแบบได้งดงามที่สุดในยุโรป
การออกแบบนี้ได้รับการเขิดชูว่าเป็น "การผสมผสานอย่างปราณีตระหว่างอิทธิพลสถาปัตยกรรมยุคใหม่โดยเฉพาะจากอิทธิพลของโบสถ์รงช็อง ผลงานออกแบบโดยเลอกอร์บูซีเยร์และสถาปัตยกรรมแบบจักรวรรดิออตโตมันซึ่งเป็นของท้องถิ่น"
กองพลทหารราบที่ 97 (สหรัฐ)

กองพลทหารราบที่ 97  เป็นหน่วยหนึ่งของกองทัพบกสหรัฐในสงครามโลกครั้งที่หนึ่งและสงครามโลกครั้งที่สอง โดยมีสมญานามคือ "กองพลสามง่าม" เนื่องจากมีแผ่นปะไหล่ ซึ่งเป็นสามง่ามแนวตั้งสีขาวบนพื้นหลังสีฟ้า ที่เดิมได้รับการฝึกในการโจมตีสะเทินน้ำสะเทินบกเพื่อเตรียมพร้อมสำหรับการเคลื่อนกำลังพลพร้อมอาวุธในเขตสงครามแปซิฟิก กองพลนี้ได้กรีธาพลสู่ทวีปยุโรปใน ค.ศ. 1944 เมื่อจำเป็นต้องแทนที่ผู้บาดเจ็บจากยุทธการตอกลิ่ม
สงครามโลกครั้งที่หนึ่ง.
กองพลทหารราบที่ 97 เป็นหนึ่งในกองพลที่วางแผนจะเคลื่อนพลในปลาย ค.ศ. 1918 และกรีธาพลสู่ประเทศฝรั่งเศสใน ค.ศ. 1919 เพื่อเสริมกำลังกองกำลังรบนอกประเทศอเมริกัน กองพลนี้ได้รับการจัดตั้งที่ค่ายโคดี เดมิง รัฐนิวเม็กซิโก และเคลื่อนพลเมื่อวันที่ 5 กันยายน ค.ศ. 1918 โดยได้รวมกองพลน้อยทหารราบที่ 193 และ 194 ตลอดจนกองพลน้อยทหารปืนใหญ่ที่ 172 ทั้งนี้ กองพลน้อยทหารราบที่ 194 จะจัดตั้งและฝึกที่ค่ายโคดี ส่วนกองพลน้อยทหารปืนใหญ่ที่ 172 ที่ค่ายแจ็กสัน รัฐเซาท์แคโรไลนา และกองพลน้อยทหารราบที่ 193 จะจัดตั้งในประเทศฝรั่งเศสร่วมกับกองกำลังรบนอกประเทศอเมริกัน นายทหารฝ่ายเสนาธิการของกองพลประกอบด้วยนายทหารที่ผ่านการฝึกมาแล้วกว่า 1,000 นาย รวมถึงทหารเกณฑ์ และพันเอก คาร์ล เอ. มาร์ติน ได้กลายเป็นผู้บังคับบัญชาคนแรกในวันที่ 26 กันยายน
ลิลโลเด็ด

ดาชอว์น มอว์ริซ โรเบิร์ตสัน (1 สิงหาคม ค.ศ. 2000 – 31 พฤษภาคม ค.ศ. 2021) รู้จักกันในชื่อวงการว่า ลิลโลเด็ด (Lil Loaded) เป็นแร็ปเปอร์ชาวอเมริกันจากแดลลัส รัฐเท็กซัส เขาเริ่มมีชื่อเสียงในช่วงกลาง ค.ศ. 2019 หลังเพลง "6locc 6a6y" กลายเป็นกระแส
ชีวิตช่วงต้น.
โรเบิร์ตสันเกิดที่แซนเบอร์นาดิโน รัฐแคลิฟอร์เนียและเติบโตที่แดลลัส รัฐเท็กซัส
ปัญหาทางกฎหมาย.
ในวันที่ 25 ตุลาคม ค.ศ. 2020 โรเบิร์ตสันถูกกล่าวหาว่ายิงคาลิล วอล์กเกอร์ เพื่อนวัย 18 ปี ขณะถ่ายมิวสิกวิดีโอจนเสียชีวิต หลังมีการประกาศหมายจับ โรเบิร์ตสันมอบตัวในวันที่ 9 พฤศจิกายน ค.ศ. 2020 เขาถูกตั้งข้อหาฆ่าคนตายโดยไม่เจตนาในเดือนกุมภาพันธ์ ค.ศ. 2021
เสียชีวิต.
โรเบิร์ตสันฆ่าตัวตายโดยการใช้อาวุธปืนยิงที่หัวจนเสียชีวิตในวันที่ 31 พฤษภาคม ค.ศ. 2021 ด้วยวัย 20 ปี
Thecostraca

Thecostraca เป็นชั้นของสัตว์ทะเลไม่มีกระดูกสันหลังที่มีมากกว่า 2,200 สายพันธุ์ หลายชนิดมีตัวอ่อนเป็นแพลงก์ตอนซึ่งกลายเป็นปรสิตเมื่อโต
เต็มวัย
กลุ่มย่อยที่สำคัญที่สุดคือเพรียง (ชั้นย่อย Cirripedia) ซึ่งประกอบขึ้นด้วยสายพันธุ์ที่รู้จักมากกว่า 2,100 ชนิด
พาลาดิน ยอดอัศวินจากแดนไกล

พาลาดิน ยอดอัศวินจากแดนไกล (; โรมาจิ: "Saihate no Paradin") เป็นซีรีส์ไลต์โนเวลญี่ปุ่น เขียนโดยคาตานะ ยานางิโนะ และวาดภาพประกอบโดยคูซูซางะ ริน เริ่มเผยแพร่ออนไลน์ในเดือนพฤษภาคม พ.ศ. 2558 ทางเว็บไซต์นิยายสร้างโดยผู้ใช้ โชเซ็ตสึกะ นิ นาโร ภายหลังสำนักพิมพ์ Overlap ได้รับลิขสิทธิ์ตีพิมพ์เป็นหนังสือในเครือ Overlap Bunko ตั้งแต่เดือนมีนาคม พ.ศ. 2559 ปัจจุบันจำหน่ายถึงเล่มที่ 5 ได้รับการดัดแปลงเป็นมังงะ วาดโดยมุตสึมิ โอกูฮาชิ เผยแพร่ออนไลน์ทางเว็บไซต์ "Comic Gardo" ของสำนักพิมพ์ Overlap ตั้งแต่เดือนกันยายน พ.ศ. 2560 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Children's Playground Entertainment ออกอากาศตั้งแต่เดือนตุลาคม พ.ศ. 2564 และฤดูกาลที่ 2 ฉายตุลาคม พ.ศ. 2566
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
รูปแบบต่าง ๆ.
ไลต์โนเวล.
ไลต์โนเวลเขียนโดยคานาตะ ยานางิโนะ และวาดภาพประกอบโดยคูซูซางะ ริน เริ่มเผยแพร่ออนไลน์ในเดือนพฤษภาคม พ.ศ. 2558 ทางเว็บไซต์นิยายสร้างโดยผู้ใช้ โชเซ็ตสึกะ นิ นาโร ภายหลังสำนักพิมพ์ Overlap ได้รับลิขสิทธิ์ตีพิมพ์เป็นหนังสือในเครือ Overlap Bunko ตั้งแต่เดือนมีนาคม พ.ศ. 2559 ปัจจุบันจำหน่ายถึงเล่มที่ 4 มีลิขสิทธิ์ตีพิมพ์ในประเทศไทยโดยสำนักพิมพ์อนิแม็ก
มังงะ.
มังงะดัดแปลงวาดโดยมุตสึมิ โอกูฮาชิ เผยแพร่ออยไลน์ทางเว็บไซต์ "Comic Gardo" ของสำนักพิมพ์ Overlap ตั้งแต่วันที่ 25 กันยายน พ.ศ. 2560 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 7
อนิเมะ.
ได้มีการประกาศดัดแปลงเป็นซีรีส์อนิเมะโทรทัศน์เมื่อวันที่ 17 เมษายน พ.ศ. 2564 ซีรีส์อนิเมะสร้างโดยสตูดิโอ Children's Playground Entertainment และกำกับโดยยู โนบูตะ เขียนบทโดยทัตสึยะ ทากาฮาชิ ออกแบบตัวละครโดยโคจิ ฮาเนดะ รับผิดชอบดนตรีประกอบโดย รีวอิขิ ทากาดะ และเคโงะ โฮอาชิจาก MONACA มีกำหนดออกอากาศในวันที่ 9 ตุลาคม พ.ศ. 2564 ทางช่อง Tokyo MX, AT-X และ BS NTV H-el-ical// จะร้องเพลงเปิดชื่อเพลงว่า "The Sacred Torch" ส่วนนางิ ยานางิจะร้องเพลงปิดชื่อเพลงว่า "Shirushibi"
แพ็กกี้ สกลนรี

ศศิวิมล ไชยประเทศ หรือชื่อในวงการคือ แพ็กกี้ สกลนรี (เกิด 7 มกราคม พ.ศ. 2542) เป็นนักร้องลูกทุ่งหญิงชาวไทยสังกัดแกรมมี่โกลด์เธออยู่ในวงการบันเทิงมาแล้ว 4 ปี
เกิดที่อำเภอสว่างแดนดิน จังหวัดสกลนคร จบการศึกษาระดับปริญญาตรีจากมหาวิทยาลัยราชภัฎสกลนคร เธอเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 3 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดสกลนครเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ประวัติและวงการบันเทิง.
เธอเกิดเมื่อวันที่ 7 มกราคม พ.ศ. 2542 ที่อำเภอสว่างแดนดิน จังหวัดสกลนคร จบการศึกษาชั้นมัธยมศึกษาตอนปลายจากโรงเรียนสว่างแดนดิน และระดับอุดมศึกษาจากคณะครุศาสตร์ สาขาวิชาภาษาไทย มหาวิทยาลัยราชภัฎสกลนคร และ จบการศึกษาเมื่อปี พ.ศ. 2565 เธอเริ่มสนใจการร้องเพลงตั้งแต่วัย 9 ปี และเริ่มร้องเพลงอย่างจริงจังในช่วงที่เธอศึกษาอยู่ชั้นมัธยมศึกษาปีที่ 3 อันเนื่องมาจากการที่เธอเข้าร่วมกับวงดนตรีโปงลางของโรงเรียน และเมื่อเธอศึกษาต่อในระดับมหาวิทยาลัย เธอก็ได้หารายได้พิเศษด้วยการร้องเพลงกับวงดนตรีที่จังหวัดสกลนคร และยังมีผลงานโคฟเวอร์เพลงลงในยูทูบ จนกระทั่งสลา คุณวุฒิเข้ามาเห็นความสามารถและแววของเธอ เธอจึงเข้าสู่วงการบันเทิงโดยการเป็นศิลปินสังกัดแกรมมี่โกลด์
เธอมีผลงานชุดแรกร่วมกับเจมส์ จตุรงค์ เวียง นฤมล และมนต์แคน แก่นคูน ในชุด "ลุยโลดรถแห่" เมื่อเดือนมีนาคม พ.ศ. 2564 โดยเธอร่วมร้องเพลงกับมนต์แคน แก่นคูน ในเพลง "ผู้บ่าวรถแห่แหย่ลูกสาวเจ้าภาพ" และเพลงเดี่ยวคือ "ร้องไห้ใกล้หนองหาน" ต่อมาในเดือนกันยายน พ.ศ. 2564 เธอมีผลงานซิงเกิลแรกที่เป็นของตัวเองในชื่อเพลง "ญาอ้าย"
ผลงานเพลง.
เพลงที่ร่วมร้องกับศิลปินอื่น.
เพลงที่แพ็กกี้ สกลนรีได้มีส่วนร่วมในการการร้อง
เอลซา (ตัวละคร)

เอลซา  เป็นตัวละครที่ปรากฏตัวในภาพยนตร์"ผจญภัยแดนคำสาปราชินีหิมะ" (2013) และ"ผจญภัยปริศนาราชินีหิมะ" (ค.ศ. 2019) โดยภาคแรกให้เสียงโดยอิดีนา เมนเซล ส่วนอีวา เบลลาให้เสียงตอนวัยเด็กและสเพนเซอร์ กานัส ให้เสียงตอนวัยรุ่น ในขณะที่ภาคสอง แมทที คอนฟอร์ติ (ตอนช่วงแรกของภาพยนตร์) และเอวา เบลลา (เสียงที่บันทึกไว้) ให้เสียงเอลซาวัยเด็ก 
คริส บักและเจนนิเฟอร์ ลี ผู้กำกับตัวละคร สร้างเธอจากชื่อเรื่องของตัวละคร (title character) ใน"ราชินีหิมะ" นิทานเดนมาร์กของฮันส์ คริสเตียน แอนเดอร์เซน ในภาพยนตร์ดิสนีย์ เธอเป็นเจ้าหญิงในอาณาจักรสแกนดิเนเวียสมมติที่มีชื่อว่า อาณาจักรเอเรนเดลล์ โดยเป็นทายาทหญิงของราชวงศ์และเป็นพี่สาวของอันนา (คริสเตน เบลล์) เอลซามีพลังวิเศษที่จะสร้างและจัดการน้ำแข็งและหิมะ โดยเธอทำให้เอเรนเดลล์ตกอยู่ในช่วงฤดูหนาวนิรันดร์ในพิธีครองราชย์ตอนเย็นโดยไม่ตั้งใจ ซึ่งตอนแรกเธอพยายามควบคุมและปกปิดทักษะของเธอ และต่อมาปลดปล่อยตัวเธอจากความกลัวในการทำร้ายผู้อื่น โดยเฉพาะน้องสาวของเธอ
เอลซาได้รับเสียงวิจารณ์ในแง่บวกจากผู้ชม โดยยกย่องถึงบุคลิกภาพและจุดอ่อนที่ซับซ้อน และเมนเซลยังถูกยกย่องในเรื่องการให้เสียง โดยเฉพาะในเพลง "Let it go" (หรือชื่อไทยว่า "ปล่อยมันไป")
วันจันทร์คือวันดึ๋งดึ๋ง

วันจันทร์คือวันดึ๋งดึ๋ง หรือ ทุกวันจันทร์เป็นวันดึ๋งดึ๋ง (; โรมาจิ: "Getsuyōbi no Tawawa") เป็นรวมภาพวาด (ส่วนใหญ่ไม่มีบทพูด) โดย คิเซกิ ฮิมูระ (比村奇石, Himura Kiseki) ฮิมูระโพสต์ภาพวาดบนบัญชีทวิตเตอร์ส่วนตัวทุกวันจันทร์เริ่มตั้งแต่เดือนกุมภาพันธ์ พ.ศ. 2558 ได้รับการดัดแปลงเป็นออริจินัลเน็ตแอนิเมชัน (ONA) โดยสตูดิโอไพน์แจม ฉายระหว่างเดือนตุลาคมถึงธันวาคม พ.ศ. 2559 ฤดูกาลที่ 2 สร้างโดยสตูดิโอ Yokohama Animation Laboratory เริ่มออกอากาศตั้งแต่เดือนกันยายน พ.ศ. 2564 ได้รับการดัดแปลงเป็นมังงะตีพิมพ์ในนิตยสาร"ยังแมกกาซีนรายสัปดาห์"ของสำนักพิมพ์โคดันชะตั้งแต่เดือนพฤศจิกายน พ.ศ. 2563
กูเกิล ดูโอ

กูเกิล ดูโอ  เป็นแอปโทรศัพท์โทรศัพท์ภาพที่พัฒนาโดยกูเกิล ซึ่งมีให้ใช้ในระบบปฏิบัติการแอนดรอยด์และไอโอเอส โดยมีการประกาศที่งานสัมมนาผู้พัฒนากูเกิลในวันที่ 18 พฤษภาคม ค.ศ. 2016 และเริ่มเผยแพร่ให้ใช้งานทั่วโลกในวันที่ 16 สิงหาคม ค.ศ. 2016
ในวันที่ 1 ธันวาคม ค.ศ. 2016 กูเกิล ดูโอได้ทดแทนแฮงเอาต์สในบริการโทรศัพท์ของกูเกิล โดยผู้ผลิตอุปกรณ์จะต้องติดตั้งมันเพื่อที่จะเข้าถึงกูเกิล เพลย์สโตร์ โดยแฮงเอาต์สจะกลายเป็นแอปที่ไม่จำเป็นแทน
ในเดือนสิงหาคม ค.ศ. 2020 มีรายงานว่ากูเกิลวางแผนที่จะทดแทนกูเกิล ดูโอด้วยกูเกิล มีต แต่ยังคงสนับสนุนดูโอและ"ลงทุนในการสร้างฟีเจอร์ใหม่"ในระยะยาว
เมื่อปลายปี ค.ศ. 2022 กูเกิลได้ทำการนำ กูเกิล ดูโอ ไปควบรวบกับ กูเกิล มีต แล้ว โดยไม่ต้องโหลดใหม่เพียงแค่เข้าไปอัปเดท มันก็จะกลายเป็นกูเกิล มีต โดยอัตโนมัติ ซึ่งภายในแอปก็ยังคงบันทึกประวัติการโทรจาก กูเกิล ดูโอ ไว้อยู่ และก็ยังมีพีเจอร์ทั้งของกูเกิล มีต และ กูเกิล ดูโอ เหมือนเดิม
เวียง นฤมล

นฤมล พลพุทธา หรือชื่อในวงการคือ เวียง นฤมล (เกิด 11 มกราคม พ.ศ. 2535) เป็นนักร้องลูกทุ่งและหมอลำหญิงชาวไทยสังกัดแกรมมี่โกลด์ เธออยู่ในวงการบันเทิงมาแล้ว 8 ปี 
เธอเกิดที่ตำบลสีแก้ว อำเภอเมืองร้อยเอ็ด จังหวัดร้อยเอ็ด จบการศึกษาระดับปริญญาตรีจากสถาบันบัณฑิตพัฒนศิลป์ เธอซึมซับการเป็นศิลปินมาจากบิดาและครอบครัว และเธอได้รับการฝึกฝนเพิ่มเติมจากฉวีวรรณ ดำเนิน จนเมื่อเธอจบปริญญาตรี เธอได้พบกับอำไพ มณีวงษ์ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ "น้องใหม่ไต่ดาว โครงการ 2" และบันทึกเสียงผลงานเพลงในโครงการคือ "ฮักบ่ได้แต่ลืมอ้ายบ่ลง" และ "น้องตั้งใจฮัก อ้ายตั้งใจถิ่ม" และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้นและการศึกษา.
เธอเกิดเมื่อวันที่ 11 มกราคม พ.ศ. 2535 ที่ตำบลสีแก้ว อำเภอเมืองร้อยเอ็ด จังหวัดร้อยเอ็ด เป็นบุตรีของนางเหรียญทองและนายสุวรรณ พลพุทธา (เสียชีวิตแล้ว) เธอสำเร็จการศึกษาชั้นประถมศึกษาจากโรงเรียนชุมชนบ้านสีแก้ว ระดับชั้นมัธยมศึกษาจากวิทยาลัยนาฏศิลป์ร้อยเอ็ด และระดับปริญญาตรีจากสถาบันบัณฑิตพัฒนศิลป์ และ จบการศึกษาเมื่อปี พ.ศ. 2559
ชีวิตในวงการบันเทิง.
เธอซึมซับการเป็นนักร้องมาจากครอบครัว เธอมีศักดิ์เป็นหลานลุงของร้อยเอ็ด เพชรสยาม และหลานป้าของวรรณภา สารคามซึ่งเป็นนักร้องหมอลำของคณะนกยูงทอง ประกอบกับบิดานั้นเป็นหมอลำ ทำให้เธอติดตามบิดาและมารดาพร้อมครอบครัวไปในงานแสดงของบิดาทุกครั้ง จนกระทั่งเธอศึกษาในระดับชั้นประถมศึกษาปีที่ 5 เธอได้เป็นหางเครื่องของวงดนตรีของบิดา และต่อมารุ่นพี่ได้ชักชวนเธอไปเป็นหางเครื่องและหมอลำตัวประกอบในคณะนกเอี้ยงโมง เมื่อเธอจบการศึกษาชั้นประถมศึกษาปีที่ 6 เธอได้ศึกษาต่อในระดับอุดมศึกษาที่วิทยาลัยนาฏศิลป์ร้อยเอ็ด และเธอได้พบกับฉวีวรรณ ดำเนิน ศิลปินแห่งชาติ ซึ่งมาสอนหมอลำที่วิทยาลัยนาฏศิลป์ร้อยเอ็ด เธอได้รับการอบรมและฝึกฝนในการเป็นหมอลำจากฉวีวรรณ ทั้งลำทำนองขอนแก่น ลำทำนองมหาสารคาม ลำทำนองอุบล หรือแม้แต่ลำทำนองจากประเทศลาว อาทิ ลำสาละวัน ลำตั้งหวาย เป็นต้น
เธอเริ่มเห็นว่า เธอมีพรสวรรค์และหลงไหลในด้านการร้องเพลง เธอได้เข้าศึกษาต่อระดับอุดมศึกษาที่สถาบันบัณฑิตพัฒนศิลป์ จนจบปริญญาตรี ต่อมาเธอได้พบกับอำไพ มณีวงษ์ นักแต่งเพลงและนักดนตรีหมอลำที่มีชื่อเสียง อำไพพบว่าเธอมีแววและความสามารถ จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้สลา คุณวุฒิ จนกระทั่งผ่านไปเป็นปี สลาได้ติดต่อเธอให้ไปบันทึกเสียงจากเพลงในโครงการ "น้องใหม่ไต่ดาว โครงการ 2" ในเพลง "ฮักบ่ได้แต่ลืมอ้ายบ่ลง" และ "น้องตั้งใจฮัก อ้ายตั้งใจถิ่ม" จากนั้นเธอกลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ "วอนปู่ลำโขง", "วัยอกหัก", "ฮักแล้วคือบ่ฮักเลย" เป็นต้น
ใน พ.ศ. 2563 เธอได้ร่วมงานกับเบียร์ พร้อมพงษ์ ในเพลง "เรวัตตะฮักนะลีลาวดี" และ "เรวัตตะลาฮัก" ใน พ.ศ. 2564 เธอเริ่มเป็นที่รู้จักจากซิงเกิลแนวหมอลำของเธอคือ "งิ้วต่องต้อนฮำฮอนผู้บ่าวเก่า" ซึ่งประพันธ์โดยดอย อินทนนท์ โดยใช้ทำนอง "งิ้วต่องต้อนอ้อนผู้บ่าว" ของบานเย็น รากแก่น และผลงานชิ้นแรกที่ประพันธ์โดยเธอคือ "กะคนบ่ฮักกัน"
ผลงานเพลง.
เพลงที่ไม่ได้ปล่อย.
ปล่อยให้ได้ฟังในรูปแบบ Demo Version ใน YouTube channel : เวียง นฤมล OFFICIAL
เพลงที่ร่วมร้องกับศิลปินอื่น.
เพลงที่เวียง นฤมลได้มีส่วนร่วมในการการร้อง
มุรุท-ชันชีรา

มุรุท-ชันชีรา (Murud-Janjira) เป็นป้อมและสถานที่ท่องเที่ยวบนเกาะนอกชายฝั่งของเมืองมุรุท อำเภอรายคท รัฐมหาราษฏระ ประเทศอินเดีย เข้าใจกันว่าคำว่า "ชันชีรา" ไม่ได้มาจากภาษาของอินเดีย แต่น่าจะมาจากภาษาอาหรับ "จาญีรา" (Jazeera) แปลว่าเกาะ ส่วนมุรุท มาจากภาษากงกณีซึ่งเป็นคำที่ไม่ปรากฏในภาษามราฐีปัจจุบัน
อาวลี

อาวลี (Auli) เป็นเมืองในอำเภอจาโมลี บนเทือกเขาหิมาลัย ในรัฐอุตตราขัณฑ์ ประเทศอินเดีย คำว่า "อาวลี" แปลว่า "ทุ่งหญ้า" ตั้งอยู่ที่ความสูงจากระดับน้ำทะอล ในระหว่างเดือนมิถุนายนถึงตุลาคม หุบเขาอาวลีเป็นพื้นที่ที่สามารถดบจำนวนสายพันธุ์ดอกไม้ได้มากที่สุดแห่งหนึ่งของก ในบรรดาพืชที่สูง 520 สายพันธุ์ที่พบ มี 498 สายพันธุ์เป็นพืชดอก และจำนวนมากเป็นสายพันธุ์ที่เสี่ยงสูญพันธุ์
อาวลีเป็นจุดหมายปลายทางการท่องเที่ยวไต่เขาและสกี ล้อมรอบด้วยป่าสนและโอ๊ก รวมถึงสามารถมองเห็นทิวทัศน์โดยรอบของเทือกเขาหิมาลัย รวมถึงได้รับการสนับสนุนจากหน่วยงานภาครัฐให้เป็นจุดหมายปลายทางของการสกีแห่งหนึ่งในประเทศอินเดีย นอกจากนี้ในอาวลียังมีค่ายฝึกตำรวจพรมแดนอินเดีย-ทิเบต และมนเทียรขนาดเล็กที่มีความเกี่ยวข้องกับรามายณะตั้งอยู่
ปราสาทปลายบัด

ปราสาทปลายบัด หรือ ปราสาทเขาปลายบัด ประกอบด้วยโบราณสถานในคติความเชื่อของขอมสองหลัง ได้แก่ ปราสาทเขาปลายบัด 1 และ 2 ซึ่งตั้งอยู่ห่างกันราว 1 กิโลเมตร ตั้งอยู่ที่อำเภอประโคนชัย และอำเภอเฉลิมพระเกียรติ จังหวัดบุรีรัมย์ ห่างจากปราสาทพนมรุ้งไปทางทิศใต้ประมาณ 5.5 กิโลเมตร จากปราสาทเมืองต่ำไปทางทิศตะวันออกเฉียงใต้ ประมาณ 1.4 กิโลเมตร และห่างจากเมืองบุรีรัมย์ประมาณ 62 กิโลเมตร เป็นศาสนบรรพตหรือศาสนสถานที่สร้างบนเขาปลายบัดที่มีความสูง 289 เมตร ซึ่งสันนิษฐานว่าเป็นภูเขาไฟที่ดับสนิทแล้วเช่นเดียวกับเขาพนมรุ้ง
ปราสาทปลายบัดสร้างขึ้นราวพุทธศตวรรษที่ 15-16 เพื่อเป็นเทวสถานในศาสนาพราหมณ์-ฮินดูลัทธิไศวนิกาย และพุทธสถานนิกายมหายาน มีความโดดเด่นในเรื่องการสร้างระบบการจัดการน้ำเพื่อเชื่อมโยงพื้นที่สำคัญ ด้วยการดัดแปลงปากปล่องภูเขาไฟเป็นสระน้ำ มีการสร้างคันบังคับน้ำเชื่อมต่อกับแหล่งน้ำธรรมชาติเพื่อให้ไหลลงสู่บารายของปราสาทเมืองต่ำ เพื่อหล่อเลี้ยงชุมชนบนพื้นที่ราบ และเป็นภูเขาลูกโดดเพียงลูกเดียวที่พบปราสาทขอมบถึง 2 ปราสาท ซึ่งไม่ค่อยพบเห็นในปราสาทที่ได้รับอิทธิพลจากอารยธรรมขอม
ปราสาทปลายบัด 1.
ปราสาทปลายบัด 1 ตั้งอยู่บนยอดเขาปลายบัด ในเขตบ้านโคกเมือง ตำบลจรเข้มาก อำเภอประโคนชัย ปัจจุบันพบเพียงปราสาทประธานและอาคารบริวารที่ตั้งอยู่ด้านหน้า 2 หลัง ตัวปราสาทมีลักษณะเป็นอาคารผังสี่เหลี่ยมจตุรัสย่อมุมสร้างด้วยหินทรายและอิฐ มีประตูทางเข้าทางทิศตะวันออกในขณะที่อีกสามด้านเป็นประตูหลอก ขอบประตูมีลวดลายบางตอนเข้าใจว่าเป็นปราสาทที่สร้างไม่แล้วเสร็จ ตั้งอยู่บนฐานไพทีศิลาแลงรูปสี่เหลี่ยมพื้นผ้า จึงสันนิษฐานว่าด้านข้างทั้งสองของปราสาทประธานเคยมีปราสาททรงปราสาทอีกสองหลังที่สร้างด้วยอิฐและพลังทลายแล้ว 
บนยอดเขาทางทิศตะวันตกเฉียงใต้ของปราสาทยังพบหลักฐานคล้ายเขื่อนขนาดใหญ่ ซึ่งร่วมสมัยกับศิลปะแบบคลัง เช่น ปราสาทตาแก้ว ปราสาทคลังใต้ ปราสาทคลังเหนือ เป็นต้น
ปราสาทปลายบัด 2.
ปราสาทปลายบัด 2 ตั้งอยู่บนสันเขา ห่างจากปราสาทปลายบัด 1 ไปทางทิศตะวันตกราว 1 กิโลเมตร อยู่ในเขตบ้านยายแย้ม ตำบลยายแย้มพัฒนา อำเภอเฉลิมพระเกียรติ ประกอบด้วยปราสาทประธานก่อด้วยอิฐ มีประตูทางเข้าทางทิศตะวันออกในขณะที่อีกสามด้านเป็นประตูหลอก รูปแบบผังเป็นแบบเดียวกับปราสาทปลายบัด 1 ร่วมสมัยกับศิลปะแบบบาปวน บริเวณด้านหน้าทางทิศตะวันออกพบชิ้นส่วนปราสาทจำลองแกะสลักจากหินภูเขาไฟ พื้นที่โดยรอบมีกำแพงแก้วก่อสร้างด้วยศิลาแลง และพบร่องรอยหลุมลักลอบขุดหาโบราณวัตถุจำนวนมาก
นอกจากนี้ ยังมีการค้นพบศิลาจารึกซึ่งผู้เชี่ยวชาญจากกรมศิลปากรได้อ่านแปลจารึกหลักนี้ได้ความว่าเป็นจารึกอักษรของโบราณภาษาเขมร-สันสกฤต ระบุศักราชตรงกับ พ.ศ. 1468 เกี่ยวกับพระบรมราชโองการของพระเจ้าศรีอีสานวรมันถึงขุนนางท้องถิ่น
วัดศรีทรายมูล (อำเภอเมืองเชียงราย)

วัดศรีทรายมูล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 21 หมู่ 11 ถนน ศรีทรายมูล ตำบลรอบเวียง อำเภอเมืองเชียงราย จังหวัดเชียงราย 57000 ปัจจุบันมีพระมหาพงค์ศักดิ์ ฐิตวีโร ดร. เป็นเจ้าอาวาส
วัดศรีทรายมูลสร้างเมื่อ พ.ศ. 2429 ได้รับพระราชทานวิสุงคามสีมา เมื่อวันที่ 1 กุมภาพันธ์ พ.ศ. 2489 
อาคารเสนาสนะภายในวัดได้แก่ อุโบสถมีลักษณะศิลปะล้านนาประยุกต์ คือ เป็นอาคารสูงแบบคอนกรีตเสริมเหล็กแบบที่เป็นที่นิยมในสถาปัตยกรรมภาคกลาง แต่ยังคงประดับตกแต่งแบบล้านนาด้วยลวดลายแบบล้านนา ทั้งบริเวณตรงหน้าแหนบ หน้าแหนบปีกนก โก่งคิ้ว ระหว่างเสามีค้ำยันหรือหูช้าง ป้านลมโค้งอ่อนแบบล้านนา เน้นระนาบเอนของตับหลังคา หลังคาซ้อนกัน 3 ชั้น (ตับ) กระเบื้องมุงหลังคาเป็นแบบดินเผาเคลือบ ช่อฟ้าเป็นรูปปากนกปลายงอน ป้านลมปลายเป็นรูปพญานาค บันไดทางขึ้นมีรูปปั้นพญานาคเศียรเดียว มีมกรคายนาค เจดีย์ศิลปะร่วมสมัย สูง 10 เมตร ลักษณะเจดีย์ผสมผสานทรงปราสาทยอดเดียวแบบล้านนา เนื่องจากมีการทำซุ้มโขง (ซุ้มจระนำ) ประดิษฐานพระพุทธรูปทั้ง 4 ด้าน บริเวณฐานเจดีย์ประดับด้วยซุ้มโขง (ซุ้มจระนำ) ด้านละ 5 ซุ้ม มีพระพุทธรูปประดิษฐานอยู่ 20 องค์ มีความแปลกแตกต่างจากเจดีย์ทั่วไปในเชียงราย
วัดเขาแดง (จังหวัดประจวบคีรีขันธ์)

วัดเขาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาแดง อำเภอกุยบุรี จังหวัดประจวบคีรีขันธ์ ที่ดินตั้งวัด มีเนื้อที่ 19 ไร่ 2 งาน 94 ตารางวา
ไม่ทราบแน่ชัดว่าสร้างขึ้นตั้งแต่เมื่อใด แต่เป็นวัดที่มีมานาน อาศัยจากหลักฐานจากประกาศวิสุงคามสีมา คาดว่าตั้งเมื่อ พ.ศ. 2455 ซึ่งได้รับพระราชทานวิสุงคามสีมา พ.ศ. 2455 แต่ไม่ปรากฏหลักฐานผู้สร้างและผู้บริจาคที่ดิน ได้รับการพัฒนาและบูรณะมาโดยตลอด ได้มีการก่อสร้างอุโบสถหลังใหม่แทนหลังเก่าที่ชำรุดทรุดโทรม โดยมีพระวิริยากรโกศล ผู้เจิมแผ่นศิลาฤกษ์ นายอุดมศักดิ์ ทั่งทอง เลขานุการรัฐมนตรีกระทรวงคมนาคม เป็นผู้วางศิลาฤกษ์ เมื่อวันที่ 6 พฤษภาคม พ.ศ. 2530 ได้รับพระราชทานวิสุงคามสีมาเมื่อ พ.ศ. 2530 กรมศิลปากรขึ้นทะเบียนเป็นโบราณสถานเมื่อวันที่ 20 พฤษภาคม พ.ศ. 2541 ในพื้นที่ 1 ไร่ 1 งาน 11 ตารางวา อยู่ในความรับผิดชอบของสำนักศิลปากรที่ 1 จังหวัดราชบุรี
อุโบสถหลังเก่าสร้างราว พ.ศ. 2461 พระประธานคงนำมาประดิษฐานในระยะเดียวกับการสร้างอุโบสถ อุโบสถก่ออิฐถือปูน หลังคาเครื่องไม้ชั้นเดียว มุงกระเบื้องว่าวซีเมนต์ไม่มีช่อฟ้าใบระกา ด้านนอกมีเสาไม้ด้านละ 7 ต้น รองรับชายคา มีประตูทางเข้าด้านหน้า 2 ประตู หน้าต่างด้านละ 5 บาน บานหน้าต่างเป็นไม้ ที่อกเลาแกะสลักเป็นลวดลายดอกไม้เสมา ตั้งอยู่ในซุ้มที่ตั้งอยู่รอบอุโบสถ ตัวเสมาเป็นปูนปั้นมีลวดลาย อุโบสถหลังใหม่สร้างขึ้นมาทดแทนอุโบสถหลังเก่า เมื่อ 6 พฤษภาคม พ.ศ. 2530
เจดีย์รายตั้งอยู่ด้านหน้าอุโบสถทางทิศตะวันออก จำนวน 3 องค์ เป็นเจดีย์ย่อมุมไม้สิบสองฐานสิงห์ องค์ระฆังเหลี่ยม ตกแต่งด้วยลวดลายปูนปั้น องค์ริมด้านทิศเหนือส่วนยอดชำรุดหักหายไป
วัดประชุมโยธี

วัดประชุมโยธี เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลท้ายช้าง อำเภอเมืองพังงา จังหวัดพังงา มีเนื้อที่ทั้งหมด 8 ไร่ 2 งาน 37 ตารางวา เจ้าอาวาสรูปปัจจุบัน คือ พระเทพปัญญาโมลี (วิศิษฐ์ กนฺตสิริ)
วัดประชุมโยธี เดิมชื่อ วัดควน เพราะตั้งอยู่บนควนเชิงเขา ตำบลท้ายช้าง (เดิมเป็นตำบลถ้ำน้ำผุด) อำเภอเมืองพังงา อยู่ใกล้กับวัดสราภิมุข (วัดสระ) วัดควนสร้างเมื่อ พ.ศ. 2369 กล่าวกันว่าหม่อมยี่สุ่นเจ้าจอมในรัชกาลที่ 3 ธิดาคนโตของพระยาบริรักษ์ภูธร (แสง ณ นคร) ผู้ว่าราชการเมืองพังงา ได้บูรณะเมื่อ พ.ศ. 2392 หลังจากได้ลาออกจากเจ้าจอมมาอยู่บ้านเดิมที่พังงา ประมาณ พ.ศ. 2448 วัดยังเคยทำพิธีถือน้ำพระพิพัฒน์สัตยาแทนวัดประพาสประจิมเขต เนื่องจากทรุดโทรม และพระปลัดหมุดมาเป็นเจ้าอาวาสระหว่าง พ.ศ. 2448–2463 จนกระทั่งเปลี่ยนแปลงการปกครองยุบเลิกจึงได้ชื่อว่า "วัดประชุมโยธี"
วัดได้รับพระราชทานวิสุงคามสีมาเมื่อวันที่ 5 กุมภาพันธ์ พ.ศ. 2518 ส่วนด้านการศึกษา ได้เปิดสอนธรรมแก่พระภิกษุ สามเณรทุกปี ทุกวัดในละแวกใกล้เคียง และยังเป็นสำนักสอบธรรมสนามหลวงเป็นประจำทุกปี
โบราณศิลปะวัตถุที่สำคัญประจำวัด มีพระพุทธรูปสำริดปางมารวิชัยแบบล้านนาหรือเชียงแสนองค์หนึ่ง ที่ฐานมีจารึกอักษรขอม สูง 66 เซนติเมตร หน้าตัก 45 เซนติเมตร และพระพุทธรูปอื่นอีกบ้าง ส่วนอาคารศาสนสถานล้วนเป็นของสร้างใหม่ เช่น หอไตร และมณฑปพระพุทธบาท
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า

เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า  เกิดเมื่อวันที่ 28 พฤศจิกายน 2444 เป็นธิดาใน วิลฟริด แอชลีย์ บารอนที่ 1 เมานต์ เทมเพิล และ อะเมลี คาซเซล เป็นคู่สมรสใน หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า เป็นมารดาใน แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า และ เลดีพาเมลา ฮิกส์
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า ถึงแก่กรรมลงเมื่อวันที่ 21 กุมภาพันธ์ 2503 สิริอายุได้ 58 ปี หลังเสร็จสิ้นงานสมรสของ เลดีพาเมลา ฮิกส์ ธิดาคนเล็กได้มินาน
มักเก็นยู อาราตะ

มักเก็นยู มาเอดะ (; โรมาจิ: "Maeda Makken'yū", เกิดเมื่อ 16 พฤศจิกายน ค.ศ. 1996) หรือชื่อในการแสดงว่า มักเก็นยู อาราตะ (; โรมาจิ: "Arata Makken'yū", Mackenyu Arata) 
เรียกโดยย่อว่า มักเก็นยู เป็นนักแสดงชาวญี่ปุ่นที่เกิดในลอสแอนเจลิส เขาเป็นลูกชายของซอนนี ชิบะ นักแสดงชื่อดัง และผู้กำกับท่าต่อสู้ชาวญี่ปุ่น โดยพ่อของเขาเคยมีผลงานการแสดงในภาพยนตร์ฮอลลีวูด เช่นการรับบท ฮัตโตริ ฮันโซ ใน "คิลบิล" และแสดงใน "เร็ว..แรงทะลุนรก ซิ่งแหกพิกัดโตเกียว" รวมถึงการรับบทเป็นสงป้าในภาพยนตร์ที่ประสบความสำเร็จทั่วทวีปเอเชียอย่าง "ฟงอวิ๋น ขี่พายุทะลุฟ้า"
มักเก็นยู เริ่มมีชื่อเสียงจากการแสดงบท "โทมาริ เอย์จิ" (มาสค์ไรเดอร์ดาร์กไดรฟ์) ในภาพยนตร์โทกูซัตสึเรื่อง "มาสค์ไรเดอร์ไดรฟ์ เดอะมูวี่ เซอร์ไพรซ์ ฟิวเจอร์" (ค.ศ. 2015) และโด่งดังจากการรับบท "วาตายะ อาราตะ" ใน "จิฮายะ กลอนรักพิชิตใจเธอ" ฉบับคนแสดง (ค.ศ. 2016) ซึ่งทำให้เขาได้รับรางวัลเจแปนอะแคเดมีฟิล์ม สาขานักแสดงมาใหม่แห่งปี ในปี ค.ศ. 2017 จากนั้นเขาได้แสดงในภาพยนตร์เรื่อง "โจโจ้ โจ๋ซ่าส์ ล่าข้ามศตวรรษ" (ค.ศ. 2017) โดยรับบทเป็น "นิจิมูระ โอคุยาสึ" ผู้ใช้สแตนด์ เดอะ แฮนด์ ซึ่งหลังจากที่เขาประสบความสำเร็จภายในประเทศทำให้เขาได้แสดงในภาพยนตร์ฮอลลีวูดเป็นครั้งแรกใน "แปซิฟิค ริม ปฏิวัติพลิกโลก" (ค.ศ. 2018) 
ตั้งแต่ปี ค.ศ. 2019 เป็นต้นมา มักเก็นยู มักจะมีผลงานการแสดงในภาพยนตร์หรือละครโทรทัศน์ที่สร้างจากมังงะอยู่เสมอๆ เช่น การรับบทเป็น "โซตะ" ในเรื่อง "โตเกียวกูล เอส" (ค.ศ. 2019), รับบท "มินาโตะ ฮิโรเสะ" ในเรื่อง "ไคจิ กลโกงเกมมรณะ" (ค.ศ. 2020), รับบท "อาโออิ นิชิโนะ" ในเรื่อง "เบรฟ เจาะเวลา ฉะซามูไร" (ค.ศ. 2021) ที่สร้างจากมังงะเรื่อง "ตำนานศึกยุวชน ม.ปลาย", รับบท "เอนิชิ ยูกิชิโร่" ในเรื่อง "" (ค.ศ. 2021), รับบท "สการ์" ในเรื่อง "แขนกลคนแปรธาตุ: สการ์ชำระแค้น" และ "แขนกลคนแปรธาตุ: ปัจฉิมบท" (ค.ศ. 2022), รับบท "เพกาซัส เซย์ย่า" ในเรื่อง "เซนต์เซย์ย่า กำเนิดอัศวินจักรราศี" (ค.ศ. 2023) จนกระทั่งเขาประสบความสำเร็จและได้รับกระแสชื่นชมจนมีชื่อเสียงโด่งดังในวงการละครโทรทัศน์ทั่วโลกจากการแสดงเป็น "โรโรโนอา โซโร" ในวันพีซ (ค.ศ. 2023)
เฟาเอ็ฟเอ็ล โบคุม

บริษัท สมาคมกายบริหารโบคุม 1848 แผนกฟุตบอล ทุนจำกัด หรือเรียกกันสั้น ๆ ว่า เฟาเอ็ฟเอ็ล โบคุม  เป็นสโมสรฟุตบอลเยอรมัน ตั้งอยู่ที่เมืองโบคุม รัฐนอร์ทไรน์-เว็สท์ฟาเลิน ปัจจุบันแข่งขันในซไวเทอบุนเดิสลีกา พวกเขาเคยลงเล่นในบุนเดิสลีกาถึง 34 ฤดูกาล
สนาม.
รัวร์ชตาดีอ็อน (หรือรู้จักในชื่อโวโนวีอา-รัวร์ชตาดีอ็อน ด้วยเหตุผลด้านการสนับสนุน) เป็นหนึ่งในสนามฟุตบอลที่ทันสมัยที่สุดของประเทศ สนามเริ่มก่อสร้างขึ้นในทศวรรษ 1970 บนพื้นที่ของสนามคัสโทรเพอร์ชตราเซอซึ่งเคยเป็นสนามเหย้าของสโมสร TuS Bochum 08 บริเวณทางตอนเหนือของเมือง
อัฒจันทร์ทุกฝั่งของสนามมีหลังคาคลุม สนามมีความจุ 27,599 ที่นั่งและมีห้องสแตนดิงที่รองรับได้ 12,025 คน
ชปีลแฟร์ไอนิกกุงกร็อยเทอร์เฟือร์ท

ชปีลแฟร์ไอนิกกุงกร็อยเทอร์เฟือร์ท  เป็นสโมสรฟุตบอลเยอรมัน ตั้งอยู่ที่เมืองเฟือร์ทในรัฐบาวาเรีย ปัจจุบันแข่งขันในซไวเทอบุนเดิสลีกาซึ่งเป็นลีกระดับสองของฟุตบอลเยอรมัน
สโมสรก่อตั้งขึ้นใน ค.ศ. 1903 ช่วงเวลาที่สโมสรประสบความสำเร็จมากที่สุดเกิดขึ้นในช่วงก่อนก่อตั้งบุนเดิสลีกาในทศวรรษ 1910 และ 1920 โดยสโมสรชนะเลิศเยอรมันแชมเปียนชิปสามครั้งในปี 1914, 1926, 1929 และจบอันดับที่สองในปี 1920 สโมสรได้แข่งขันในบุนเดิสลีกาครั้งแรกในฤดูกาล 2012–13 โดยเลื่อนชั้นจากซไวเทอบุนเดิสลีกาในฤดูกาลก่อนหน้า อย่างไรก็ตาม พวกเขาตกชั้นหลังจากที่ได้แข่งขันเพียงฤดูกาลเดียว และในวันที่ 23 พฤษภาคม ค.ศ. 2021 พวกเขาได้เลื่อนชั้นกลับสู่บุนเดิสลีกาเป็นครั้งที่สอง
คู่ปรับที่สำคัญของสโมสรคือแอร์สเทอ เอ็ฟเซ เนือร์นแบร์ค ซึ่งเคยผลัดกันคว้าแชมป์ในช่วงแรกที่มีการแข่งขันเยอรมันแชมเปียนชิป การพบกันของทั้งคู่มีชื่อเรียกว่า "ฟรังเคินแดร์บี"
9 เดอคาลบ์อเวนิว

เดอะบรุคลินทาวเวอร์ (แต่เดิมเรียกว่า 340 Flatbush Avenue Extension และเป็น 9 DeKalb Avenue) เป็นตึกระฟ้าแบบผสมผสาน (ส่วนใหญ่เป็นที่อยู่อาศัยเป็นหลัก) ที่อยู่ระหว่างการก่อสร้างในดาวน์ทาวน์บรูคลิน นครนิวยอร์ก โดยเจดีเอสดีเวล๊อปเมนต์กรุ้ปของไม่เคิล สเติร์น เมื่อสร้างเสร็จแล้ว จะกลายเป็นโครงสร้างที่สูงที่สุดในนิวยอร์กซิตี้นอกแมนฮัตตัน และยังเป็นอาคารแห่งแรกในบรูคลิน